Heuay

Heuay (basa hormat: Angob) nyaéta hiji gerakan refleks narik jeung ngahéboskeun napas anu mindeng lumangsung nalika hiji jelema ngarasa lungsé atawa tunduh. Acan kanyahoan naon sababna jelema ngarandapan heuay, ngan mindeng dipatalikeun yén sababna heuay nyaéta jumlah oksigén dina bayah anu saeutik. Heuay kacida babari népa. 55% jalma-jalma nu nénjo batur heuay bakal nurutan heuay dina jero waktu lima menit ka hareupna. Di sawatara budaya, heuay mangrupa hiji sikep antisosial nepi ka nalika heuay jalalema dina lingkup éta budaya bakal nungkup sungut.

Étimologi 
Dina tatakrama basa sunda, kecap "Heuay" kaasup kana kecap loma, sedengkeun dina basa hormat mah disebut salaku "angob".

Sabab 
Aya sawatara téori anu ngajelaskeun kunaon jalma jeung sato anu séjénna bisa heuay.

Salahsahiji panalungtikeun nyebutkeun yén heuay téh disababkeun ku lobana karbon dioksida dina jero getih. Kusabab éta, awak butuh leuwih loba oksigén anu bisa dibeunangkeun ku cara heuay. Tapi, Heuay ogé bisa ngurangan oksigén, ngan jumlah oksigén anu ngurangan mah moal leuwih loba tibatan karbon dioksida anu dikaluarkeun.

Referensi 

Fisiologi
Tidur
Artikel Wiki Sabanda II